Diari Oficial de la Generalitat Valenciana


Sumari del DOGV 3089, del 30-09-1997 (1997/10431)

Convocatòria del concurs de cartells anunciadors de les festes de Setmana Santa, Fogueres de Sant Joan, festes d'estiu en honor a la patrona de la ciutat, la Mare de Déu del Remei i Festes de Moros i Cristians per a 1998.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3089

Data del DOGV
:   30-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10881


Organisme emissor
:   Ajuntament d'Alacant

Tipus de document
:   Convocatòria

EDICTE [97/X10135]
  
L'Excm. Ajuntament d'Alacant, mitjançant Decret de l'Alcaldia-presidència de data 1 de setembre de 1997 i, en el seu nom, el regidor delegat de Festes, ha convocat el concurs de Cartells anunciadors de les festes de Setmana Santa, Fogueres de Sant Joan, Festes d'estiu en honor a la Patrona de la Ciutat, la Mare de Déu del Remei i Festes de Moros i Cristians per a 1998, que es regirà per les bases que figuren a continuació, aprovades en la resolució municipal esmentada.
  
Bases del concurs de Cartells anunciadors de les festes de la ciutat d'Alacant 1998.
  
Primera. Participants
  
Podran participar en el concurs tots els artistes i dissenyadors que hi estiguen interessats, individualment o en equip.
  
Segona. Tema, modalitats de presentació, característiques, retolació i lema
  
1. Tema. L'assumpte de les obres haurà de tenir en comte la festa que tracten d'anunciar: Setmana Santa, Fogueres de Sant Joan, Festes d'estiu en honor a la Patrona d'Alacant i Festes de Moros i Cristians.
  
Els treballs han de ser originals i inèdits, no haver estat presentats en altres concursos i els seu autors seran responsables, davant l'Ajuntament i front a tercers, del compliment d'allò establert en les presents bases.
  
2. Modalitats de presentació. Els concursants presentaran els seus treballs, en les modalitats següents:
  
A) Cartells.
  
B) Suport informàtic.
  
3. Característiques tècniques
  
Els participants en qualsevol de les dues modalitats presentaran els seus treballs muntats sobre cartó ploma d'1 centímetre d'espessor o sobre bastidor de fusta, sense cristall protector ni marc i tindran en compte que la seua reproducció, en el supòsit que foren premiats, es realitzarà en quadricromia o en un màxim de quatre tintes directes.
  
a) Cartell. Serà de concepció i tècniques lliures. Serà possible la seua reproducció gràfica o s'adjuntaran les arts finals necessàries per a aquesta finalitat.
  
Quant al format, els cartells realitzats amb tècniques tradicionals es presentaran muntats a sang. El format serà vertical i la grandària serà de 50 x 70 centímetres.
  
Els cartells que es realitzen amb tècniques de relleu hauran d'anar acompanyats d'una diapositiva de 6 x 6, emmarcada en plàstic.
  
B) Suport informàtic. Es presentarà suport magnètic incloent-hi les fonts tipogràfiques i tots els fitxers necessaris per a l'obtenció de fotolits, que haurà d'anar acompanyat d'una fitxa tècnica en què s'especifiquen els sistemes empleats. Serà imprescindible una reproducció a color, obtinguda per impressora de sublimació o mitjançant prova química de grandària DIN A3 o superior (màxim 50 x 70 cm.).
  
4. Retolació
  
Els treballs contindran com a text únic obligatori el següent, segons la festa que tracten d'anunciar, o podran ser retolats només en castellà, només en valencià o bilingües:
  
a) Setmana Santa 1998. Alacant.
  
b) Fogueres de Sant Joan 1998. Del 20 al 29 de juny. Alacant. (Subtítol: Festes d'Interès Turístic Internacional).
  
c) Festes d'estiu en honor a la Patrona de la Ciutat, la Mare de Déu del Remei 1998. Alacant.
  
d) Festes de Moros i Cristians 1998. Alacant.
  
En tots els cartells constarà, en la seua zona inferior, el text "Ajuntament d'Alacant" amb el seu escut corresponent, segons les arts finals que consten al final d'aquestes bases.
  
La correcta retolació en valencià serà la següent, segons la festa que tracta d'anunciar:
  
a) Setmana Santa 1998. Alacant.
  
2) Fogueres de Sant Joan 1998. Del 20 al 29 de juny. Alacant. (Subtítol: Festes d'Interès Turístic Internacional).
  
3) Festes d'estiu en honor a la Patrona de la Ciutat, la Mare de Déu del Remei 1998. Alacant.
  
4) Festes de Moros i Cristians 1998. Alacant.
  
No s'hi admetran aquells treballs que continguen errades en la retolació.
  
5. Lema
  
En la part de darrere dels treballs figurarà un lema que servirà per a preservar la identitat de l'autor fins al veredicte del Jurat.
  
Cada concursant podrà presentar com a màxim dos treballs sobre cada una de les festes, amb un lema diferent per a cada un.
  
Tercera. Premis
  
L'Ajuntament d'Alacant concedirà quatre premis, l'import total dels quals ascendirà a la quantitat d'un milió set-centes mil (1.700.000) pessetes, distribuïdes entre els quatre guanyadors de la forma que s'especifica tot seguit:
  
- 500.000 pessetes per al treball guanyador de Fogueres de Sant Joan.
  
- 400.000 pessetes per al treball guanyador de Setmana Santa.
  
- 400.000 pessetes per al treball guanyador de les Festes d'estiu en honor a la Patrona de la Ciutat, la Mare de Déu del Remei.
  
- 400.000 pessetes per al treball guanyador de les Festes de Moros i Cristians.
  
Quarta. Presentació
  
Els treballs es presentaran, o enviaran degudament embalats, al Negociat de Festes d'aquest Excm. Ajuntament, situat a la Plaça de l'Ajuntament, s/n, baix. CP 03519, en dies hàbils de 9,00 a 14,00 hores, excepte els dissabtes.
  
Aniran acompanyats d'una plica tancada en què constarà, en l'interior, el nom i cognoms del seu autor o autors, l'adreça i, si convé, número de telèfon, una declaració signada pel concursant declarant que el treball és original i inèdit. En l'exterior, apareixerà el mateix lema que figure en l'obra presentada, sense fer cap al·lusió que permeta identificar el concursant, i en cas contrari el treball serà exclòs.
  
En les obres enviades per correu o agència de transports, s'hi farà constar el dia i l'hora del seu lliurament, sense cap menció del remitent.
  
El termini finalitzarà el dia 14 de novembre de 1997, a les 14,00 hores.
  
En el moment de la recepció dels treballs participants, s'expedirà un rebut per duplicat, acreditatiu de la seua presentació.
  
Cinquena. Admissió
  
Finalitzat el termini de presentació, l'alcalde-president i, en el seu nom, el regidor delegat de Festes d'aquest Excm. Ajuntament, dictarà resolució en el termini màxim de 15 dies, declarant aprovada la llista dels treballs admesos i no admesos a concurs, segons reunesquen o no els requisits d'aquestes bases, amb indicació del lema i del número que li corresponga segons l'ordre de presentació i, si convé, la causa de la seua no admissió, que es farà pública al tauler d'edictes d'aquesta Corporació Municipal.
  
Sisena. Jurat: composició i veredicte
  
La selecció i concessió dels premis del concurs de cartells per a anunciar les festes de 1998, es realitzarà a proposta d'un Jurat nomenat per l'alcalde-president i, en el seu nom, pel regidor delegat de Festes d'aquest ajuntament, que estarà format per:
  
President: l'Il·lm. Sr. Alcalde-president, o persona en qui delegue.
  
Vocals: el regidor delegat de Festes, quatre representants, un per cada una de les festes que es tracta d'anunciar i cinc dissenyadors gràfics professionals i artistes plàstics.
  
Secretari: el de la Corporació o funcionari en qui delegue.
  
El Jurat podrà declarar desert un o més premis, en cas de considerar que cap dels treballs presentats per a anunciar les distintes festes reuneix prou mèrits per a ser premiats.
  
Les deliberacions del Jurat seran inapel·lables, en tot cas, i els concursants pel fet de participar en aquest concurs renunciaran expressament a qualsevol tipus de reclamacions davant les resolucions d'aquell.
  
El Jurat elevarà a l'òrgan municipal competent la proposta de premis que els corresponga atorgar.
  
Setena. Selecció prèvia
  
El Jurat realitzarà una selecció prèvia entre les obres presentades i admeses a concurs, amb les quals l'Ajuntament celebrarà una exposició al lloc i en la data que determine, que seran anunciats prèviament.
  
A fi que en la referida exposició puga figurar la relació dels lemes amb els seus autors respectius, una vegada resolt el veredicte del Jurat, les pliques seran obertes pel secretari del Jurat.
  
Aquells que vulguen mantenir l'anonimat, caldrà que ho especifiquen així en les dades que s'adjuntaran en l'interior de la plica tancada.
  
Vuitena. Treballs premiats, la seua propietat
  
Els autors dels treballs premiats renunciaran a tots els drets de posterior utilització de la totalitat o de part de les seues obres, l'Ajuntament d'Alacant serà el propietari exclusiu dels originals premiats, i en podrà fer l'ús que estime convenient per a propaganda, amb facultat d'incloure'ls en exposicions de caràcter cultural, nacionals o internacionals que puguen tindre lloc, amb menció del seu autor.
  
Els guanyadors del concurs podran participar en la direcció tècnica de la impressió dels seus treballs.
  
Novena. Treballs no premiats
  
Les obres no premiades es retiraran amb l'entrega de rebut a què es refereix la base quarta, o a petició del seu autor amb la documentació acreditativa i sempre amb ports a pagar en destinació.
  
Si en el termini dels 30 dies següents a la publicació del veredicte del Jurat no haguessen estat retirats pels seus autors, s'entendrà que hi renuncien i quedaran en poder de l'Ajuntament d'Alacant, el qual en podrà disposar lliurement, sense reconèixer-los sobre aquells cap dret de reclamació o indemnització de cap mena.
  
Quan l'Ajuntament d'Alacant estime d'interès determinats treballs que, presentats a concurs, no hagen estat premiats, podrà fer-ne l'ús que considere més convenient, amb acord previ amb els interessats, sense que aquesta adquisició puga tenir caràcter d'exclusivitat per a l'Ajuntament.
  
Deu. Publicitat
  
La convocatòria i les seues bases es publicaran en el Diari Oficial de la Generalitat Valenciana, en el Butlletí Oficial de la Província d'Alacant i al tauler d'edictes d'aquesta Corporació Municipal. La convocatòria s'anunciarà també en dos periòdics d'àmbit local i en un d'àmbit de la Comunitat Valenciana.
  
Els successius anuncis relatius al concurs, es publicaran únicament al tauler d'edictes de l'Ajuntament d'Alacant.
  
Onze. Normes finals
  
El fet de participar en el concurs implica el coneixement i l'acceptació per tots els concursants d'aquestes bases, motiu pel qual no podran impugnar-les una vegada formalitzada la presentació.
  
E0ls òrgans competents, en cada cas, quedaran facultats per a resoldre els dubtes que es presenten i prendre els acords necessaris per al bon ordre del concurs, en tot allò no previst en aquestes bases.
  
Cosa que fem pública perquè en prengueu coneixement.